laion/Wikipedia-Exotic huggingface dataset:
ריידר קוואמן

ריידר קוואמן (בנורווגית: Reidar Kvammen; ‏23 ביולי 1914 – 27 באוקטובר 1998) היה כדורגלן נורווגי ששיחק בקבוצת ויקינג כחלוץ ונחשב לאחד מגדולי הכדורגלנים של נורווגיה בכל הזמנים. קוואמן היה הכדורגלן הנורווגי הראשון שהגיע ל-50 הופעות. בסך הכל, הוא שיחק 51 משחקים בין-לאומיים וכבש 17 שערים במדי נבחרת נורווגיה. קוואמן היה חבר בולט בנבחרת שזכתה במדליית הארד הנורווגית באולימפיאדת 1936 וגם שיחק במונדיאל 1938 שנתיים לאחר מכן. בקריירת המועדונים הוא הבקיע 202 שערים, שעד היום הוא עדיין שיא במועדון הכדורגל ויקינג. אחרי הקריירה שלו כשחקן, קוואמן היה מאמן בקבוצות מולדה, ברין וויקינג. קוואמן נולד בסטוונגר, בנם של הסנדלר רסמוס אנדראס קוואמן וג'אנה קוואמן ועבד כקצין משטרה. הוא התחתן עם אנה מרטה סטיין בשנת 1942. במהלך הכיבוש הגרמני של נורווגיה נשלח קוואמן למחנה ריכוז בפולין הכבושה. הוא נכלא באוגוסט 1943 והוחזק בכלא בסטוונגר, לאחר מכן במחנה הריכוז גריני מאוגוסט עד דצמבר 1943 ואחר כך מחנה הריכוז שטוטהוף עד סוף המלחמה. האוטוביוגרפיה שלו, ‎50 ganger på Norges landslag, יצאה לאור בשנת 1949. Jensen, Øyvind Steen (2016). Bronselaget. Historien om Norges største fotballhelter (in Norwegian). Oslo: Forlaget Historie & Kultur. ריידר קוואמן, באתר Transfermarkt ריידר קוואמן, באתר Soccerway ריידר קוואמן, באתר WorldFootball.net ריידר קוואמן, באתר National Football Teams ריידר קוואמן, באתר FootballDatabase.eu פרופיל, באתר databaseolympics.com "Archived copy". אורכב מ-המקור ב-4 במאי 2013. נבדק ב-2008-02-06. {{cite web}}: (עזרה); (עזרה) "Archived copy". אורכב מ-המקור ב-9 בינואר 2011. נבדק ב-2011-02-02. {{cite web}}: (עזרה); (עזרה) Jensen 2016: p. 140 "Archived copy". אורכב מ-המקור ב-29 ביוני 2011. נבדק ב-2011-09-18. {{cite web}}: (עזרה); (עזרה) Jorsett, Per. "Reidar Kvammen". Norsk biografisk leksikon (בנורווגית). Oslo: Kunnskapsforlaget. נבדק ב-12 בינואר 2014. {{cite encyclopedia}}: (עזרה) Ottosen, Kristian, ed. (2004). Nordmenn i fangenskap 1940–1945 (בנורווגית) (2nd ed.). Oslo: Universitetsforlaget. p. 422. ISBN 82-15-00288-9.
הגבירה משאלוט (ציור)

הגבירה משאלוט (באנגלית: The Lady of Shalott) הוא ציור בצבעי שמן של הצייר האנגלי ג'ון ויליאם ווטרהאוס, שנוצר בשנת 1888. בציור מתוארת הפואמה של אלפרד טניסון בעלת השם הזהה לציור משנת 1832. ווטרהאוס צייר שלוש גרסאות של היצירה, האחרות נוצרו בשנים 1894 ו-1915. הגבירה משאלוט היא יצירתו המפורסמת ביותר של ווטרהאוס, והיא ניחנת בסגנון האחווה הפרה-רפאליטית על אף שהיא התפרקה עשורים קודם לכן. בשנת 1894, היצירה נתרמה לציבור על ידי סר הנרי טייט (אנ'), והיא מוצגת לרוב במוזיאון טייט שבלונדון. היצירה מבוססת על פואמה של אלפרד טניסון. בסיפור ישנה נערה הבורחת מטירה כדי לחפש את אהובה. הדמות של הנערה מבוססת על איילין מאסקלוט (אנ') שחיזרה אחרי סר לנסלוט דו לאק לאחר שהוטלה עליה קללה שאילצה אותה להישאר בטירה קמלוט של המלך ארתור. ווטרהאוס צייר שלוש גרסאות לפואמה, ויצירה זו היא הראשונה מביניהן. הציור מתאר את סיפורו של אלפרד טניסון "הגבירה משאלוט". על הגבירה מסיפור הוטלה קללה שאוסרת עליה לצאת מביתה או אפילו להסתכל ישירות דרך החלון. הדרך היחידה שלה להביט בעולם היא דרך מראה. הגבירה החלה לסרוג את הנוף שהיא רואה בהשתקפות של החלון במראה. בהזדמנות מסוימת הגבירה מפרה את הקללה ומסתכלת מבעד לחלון. לאחר מכן, היא מחליטה לעזוב את הטירה. בציור ניתן לראות את הגבירה יושבת בסירה ומביטה לאופק. בקדמת הסירה ישנם צלב ומנורת לילה, ולידם נירות המסמלים את החיים. שני נירות כבויים, ואחד עתיד להיכבות, מה שמסמל את הקרבה למוות. היבט חשוב ביצירה הוא התיאור הריאליסטי שניכר בשמלתה של הגבירה בוהקת בלבן באופן שמודגש על הרקע בגוונים כהים, בתווי פניה העצובים של הגבירה וכדומה. מדיה וקבצים בנושא הגבירה משאלוט בוויקישיתוף "The Lady of Shalott 1888", Tate Gallery (באנגלית)
תוכנית רודרמן

תוכנית רודרמן היא תוכנית ללימודי יהדות ארצות הברית באוניברסיטת חיפה. בשנת 2013 קרן משפחת רודרמן בניהולם של שירה וג'יי רודרמן ואוניברסיטת חיפה השיקו את התכנית האקדמית הראשונה מסוגה בישראל ללימודי יהדות ארצות הברית, בראשותו של הפרופסור גור אלרואי. תוכנית רודרמן ללימודי יהדות ארצות הברית היא תוכנית לתואר שני בחוג ללימודי ישראל. התכנית עוסקת במגוון נושאים הקשורים ליהדות ארצות הברית, לחברה האמריקנית ולקשר החשוב וארוך השנים עם מדינת ישראל והחברה הישראלית בעבר ובהווה. התכנית כוללת סיור לימודי בן עשרה ימים בארצות הברית ומפגש בלתי אמצעי עם יהדות אמריקה, היכרות עם סטודנטים יהודים אמריקנים, אישי ציבור ואקדמיה, ביקור במוזיאונים והרצאות אורח. תוכנית רודרמן, באתר אוניברסיטת חיפה תוכנית רודרמן, באתר קרן רודרמן
Live from Clear Channel Stripped 2008

Live from Clear Channel Stripped 2008 הוא אלבום הופעה של הזמרת-יוצרת האמריקאית טיילור סוויפט. האלבום יצא לאור ב-23 באפריל 2020 על ידי חברת התקליטים ביג משין רקורדס. האלבום עצמו מכר כ-33 יחידות בארצות הברית והגיע למעל כ-6,000 צפיות בשירי האודיו של האלבום ביוטיוב בשלושת הימים הראשונים. ההצלחה המסחרית הדלה יוחסה לקריאתה של סוויפט להחרים את האלבום במדיה החברתית; האלבום עצמו לא נכנס לאף אחד ממצעדי הבילבורד. את האלבום הוציאו שלא בהסכמתה של סוויפט, אך היות שהיה חוזה בינה לבין ביג משין רקורדס, הוחלט כי האלבום ייצא לאור ויהיה חלק מהדיסקוגרפיה שלה. בעקבות כך, קראה סוויפט להחרים את האלבום ולא להאזין לו או לרכוש אותו והכישלון המסחרי שלו היה מכוון מראש לבקשתה. מידע על האלבום Live from Clear Channel Stripped 2008 באתר MusicBrainz סקוט בורצ'טה, אוון הריסון, טיילור סוויפט Live from Clear Channel Stripped 2008 by Taylor Swift, Genius (באנגלית) Daniel Kreps (2020-04-23). "Taylor Swift Decries Impending Release of Unauthorized 2008 Live Album". Rolling Stone (באנגלית אמריקאית). נבדק ב-2020-07-25. Beaumont-Thomas, Ben (2020-04-24). "Taylor Swift disowns new live album, calling it 'shameless greed'". The Guardian (באנגלית בריטית). ISSN 0261-3077. נבדק ב-2020-07-25. Clear Channel Debuts First Show in 'Stripped' Series, Billboard, ‏2005-05-24 Taylor Swift: Scooter Braun paying $330m for Big Machine ‘wasn’t exactly a wise choice’, Music Business Worldwide, ‏2020-04-23 (באנגלית) Taylor Swift calls Soros family shamelessly greedy, The Jerusalem Post | JPost.com Cydney Henderson, Taylor Swift slams Big Machine's new unauthorized live album as 'shameless greed', USA TODAY (באנגלית) Quinn Moreland, That “New” Taylor Swift Live Album Feels Like the Unauthorized Cash Grab It Is, Pitchfork (באנגלית) Taylor Swift 2008 Live Album, Which the Singer Protested, is A Bust with Just 33 Copies Streamed So Far, Showbiz411, ‏2020-04-27 (באנגלית) Hugh McIntyre, Taylor Swift Fights Back Against Her Former Label With Her Latest Single Releases, Forbes (באנגלית)
קבוצת נובו נורדיסק

קבוצת נובו נורדיסק (באנגלית: Team Novo Nordisk) היא קבוצת אופני כביש אמריקאית בדרג ה-UCI ProTeam, השני בחשיבותו לקבוצות. הקבוצה נתמכת על ידי חברת התרופות הדנית נובו נורדיסק, וידועה בשל מדיניות הרכש שלה, כשכל אנשי הרוכבים מאובחנים עם סוכרת מסוג 1, וגם מספר אנשי הצוות של הקבוצה, שביניהם הדירקטורים, מאובחנים עם מחלה זו. הקבוצה נוסדה בשנת 2008 בידי פיל סוטרלנד וג'ו אלדריג, ונקראה "Team Type 1", במטרה לתת לרוכבים שמאובחנים עם סוכרת להגיע לרמות הגבוהות ביותר של הספורט. בשנת 2010 הפכה הקבוצה למקצוענית, כשעלתה לסבב הפרו קונטיננטל, השני בחשיבותו לקבוצות. באותה העונה הקבוצה גם עלתה מדרגה מבחינת רכש, כשצירפה לזלו בודרוגי, וב-2011 צירפה את אלכסנדר אפימקין, שלבש בעבר את החולצה הצהובה בטור דה פראנס, וזו הייתה הקבוצה האחרונה שאפימקין רכב בה. ב-2013 הפכה קבוצת נובו–נורדיסק לקבוצה המקצוענית היחידה בעולם שכל רוכביה מאובחנים עם סוכרת. ב-2015 קיבלה הקבוצה הזמנה למונומנט מילאנו – סן רמו, ומאז היא בקביעות למרוץ וזה המרוץ הבכיר ביותר בה היא משתתפת. ניו זילנד היימיש ביידל שווייץ אוליבר ברינגר צרפת מהדי בנהמודה בריטניה סם ברנד אירלנד סטיבן קלנסי הולנד חרד דה קייזר פינלנד ג'ונאס הנטאלה אוסטרליה דיקלאן אירווין הולנד בריאן קמסטרה הונגריה פיטר קוצ'ור ספרד דויד לוזאנו אוסטרליה סמואל מאנדיי איטליה אנדראה פרון צרפת שארל פלאנה איטליה אומברטו פולי אוזבקיסטן אולוגבק סאיידוב מדיה וקבצים בנושא קבוצת נובו נורדיסק בוויקישיתוף אתר האינטרנט הרשמי של קבוצת נובו נורדיסק (באנגלית) קבוצת נובו נורדיסק, ברשת החברתית פייסבוק קבוצת נובו נורדיסק, ברשת החברתית אקס (טוויטר) קבוצת נובו נורדיסק, ברשת החברתית אינסטגרם קבוצת נובו נורדיסק, ברשת החברתית LinkedIn קבוצת נובו נורדיסק, סרטונים בערוץ היוטיוב Team Type 1 becomes Team Novo Nordisk, all-diabetic roster in 2013, VeloNation.com ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קבוצת נובו נורדיסק".
חב"דפדיה

חב"דפדיה היא אנציקלופדיית אינטרנט המבוססת על תוכנת מדיה-ויקי, העוסקת בעיקר בחסידות חב"ד. האתר מזוהה עם הזרם המשיחיסטי בחב"ד ומתייחס לרבי מלובביץ' כאל אדם חי. חב"דפדיה הועלתה לרשת בכ"ד בסיוון ה'תשס"ז; 10 ביולי 2007 בשם אינפופדיה כשהיא מכילה 1,000 ערכים. לאחר כחודשיים שונה שמה לחב"דפדיה. האתר חב"ד אינפו מממן את אחזקת האתר. נכון לאוגוסט 2024 (מנחם אב ה'תשפ"ד) האתר מכיל מעל 11,000 ערכים. האתר מתמקד בערכים הקשורים בחסידות חב"ד. בין הנושאים: אישים בחסידות, ניגוני החסידות, אירועים היסטוריים הקשורים בחסידות וביטויים מהלקסיקון החב"די . חלק משמעותי באתר עוסק בתורת החסידות ובמושגים קבליים המופיעים גם בתורת החסידות. תחום נוסף באתר הוא ערכים בנושאים שבעיקרם אינם קשורים בחסידות חב"ד, מקומות אישים ועוד שהאתר עוסק בהם תוך דגש עיקרי או בלעדי על ההקשר לחב"ד. האתר נכתב על ידי גולשים רשומים ואורחים אנונימיים. הוא פתוח לעריכה של כל גולש, אך תכניו כפופים לוועדת רבנים התואמת לעמדת הזרם המשיחסטי בחסידות. כך למשל בערך על רבי מנחם מנדל שניאורסון נכתב שהוא "נעלם מעינינו" ולא שנפטר, ואין אזכור לקברו. האתר כולל תשעה פורטלים מרכזיים בנושאים הקשורים לחסידות חב"ד: פורטל "נשיאי חב"ד" העוסק בשבעת אדמורי חב"ד, תורתם, ניגונים שחיברו, ובני משפחתם. פורטל "ימי חב"ד" תאריכים בתולדות החסידות. פורטל "גאולה ומשיח" ערכים המבארים נושאים ומושגים בנושאי הגאולה והמשיח. פורטל "תורת החסידות" נושאים ומושגים בתורת חסידות חב"ד. פורטל "תורת הנגלה" ערכים בנושא תנ"ך, משנה תלמוד והלכה תוך דגש על הקשר לתורת חב"ד. פורטל "ניגוני חב"ד" היסטוריה, תווים וביאורים. פורטל "ספרות חב"ד" ספרי חסידות חב"ד, ספרי ביאורים, ספרי הלכה ההולכים לפי פסיקות ומנהגי חב"ד, ועוד. פורטל "בית רבי" משפחתם המורחבת של אדמו"רי חב"ד. פורטל "אישי חב"ד" אישים מפורסמים בחסידות חב"ד. פורטל "הפצת המעיינות" שליחות, בתי חב"ד והפצת חסידות. חלק מהתבניות הטכניות מבוססות על תבניות דומות בוויקיפדיה העברית. אתר האינטרנט הרשמי של חב"דפדיה עשור למיזם הענק: הפנים שמאחורי מהפכת חב"דפדיה, אתר חב"ד אינפו, בסיון תשע"ז האנציקלופדיה החב"דית חוגגת בר מצווה, אתר חב"ד אינפו, סיון תש"פ ידידיה מאיר, קבלה מעשית: על ערב מרגש, מוזר, מפתיע, שמח ועצוב שהתקיים השבוע בתל אביב, באתר ערוץ 7, 2 ביולי 2015 פורטל אישי חב"ד פורטל:ניגוני חב"ד לדוגמה: יציאת רוסיה תש"ו, משפט סטרדוב, התפצלות חסידות חב"ד (תרכ"ו) לדוגמה: דמי מעמד, קולע לדוגמה: קו וחוט, צמצום בבחינת מרובע לדוגמה ברית המועצות בנימין נתניהו ראו למשל את הערך הרבי מליובאוויטש כמלך המשיח ובתוכו בפסקה: פרסום זהותו של הרבי כמשיח הערך בחבדפדיה ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קו העוני במאה העשרים ואחת

קו העוני במאה העשרים ואחת הוא פזמון שכתב, הלחין וביצע מיקי גבריאלוב. השיר יצא לאור בשנת 2020. השיר נכתב על ידי גבריאלוב על רקע זה שגדל במשפחה ענייה. השיר נכתב בשנת 2018 כשיר מחאה עוד לפני התפרצות נגיף הקורונה בישראל, אך גבריאלוב לא הוציא אותו באותה עת. עם תחילת המשבר הכלכלי בעקבות הקורונה, החליט גבריאלוב להוציאו. השיר זוהה עם המשבר הכלכלי בעקבות הצעדים שננקטו כנגד המגפה. על כתיבת השיר סיפר גבריאלוב:"“השיר נכתב מהרגשה שלי שמעמד הפועלים הולך ונשחק, כשהמעמד התחתון הוא מי שנותן דלק למדינה. אנשים שעובדים ומשלמים מיסים, נמצאים בתחתית הסולם. כשהייתי בן עשר חוויתי יחד עם כולם את תקופת הצנע. אימי הייתה שולחת אותי למכולת עם תלושי מזון לקנות ביצים אורז, חלב, לחם שחור. הזיכרון חרוט בי ולא עוזב. לכן עוני מפריע לי מאד". קו העוני מיקי גבריאלוב - קו העוני במאה העשרים ואחת, סרטון באתר יוטיוב (אורך: 4:42) לדף השיר באתר הספרייה הלאומית הזמר והיוצר מיקי גבריאלוב על שירו החדש 'קו העוני במאה העשרים ואחת': "המצב לפעמים מפחיד ומדאיג אותי" • והוסיף: "מחקו לי 25–30 הופעות", באתר רדיו ללא הפסקה יעקב בר-און, ‏"עוני נשאר עוני": מיקי גבריאלוב בראיון מיוחד לרגל הסינגל חדש, באתר מעריב אונליין, 16 ביוני 2020 מיקי גבריאלוב על קו העוני בריאיון עם לוסי אהריש ועודד רביבי, סרטון באתר יוטיוב (אורך: 12:35) ניצן פינקו, "רחובות מזי רעב": מחאת המוזיקאים מגיעה ליצירות עצמן, באתר כלכליסט, 21 ביוני 2020
תיאודור קלוצה

תיאדור קלוצה (בגרמנית: Theodor Kaluza; 9 בנובמבר 1885 – 19 בינואר 1954) היה מתמטיקאי גרמני שתרם רבות לפיזיקה המודרנית, נודע בעיקר בגלל תאוריית קלוצה-קליין. קלוצה נולד באופולה למשפחה קתולית מהעיר רטיבור שבפרובינציית שלזיה במלכת פרוסיה (כיום בפולין). קלוצה נולד בכפר וילהמסטאל, שהפך לחלק מאופולה כעבור שנים מעטות. הוא העביר את ילדותו בקניגסברג, שבה שימש אביו מקס קלוצה (אנ') פרופסור לאנגלית. הוא למד מתמטיקה באוניברסיטת קניגסברג, וקיבל תואר דוקטור על תזה שנושאה טרנספורמציית צ'ירנהאוס (אנ'). אף על פי שהתמקד במתמטיקה, התעניין גם בתורת היחסות. באפריל 1919 הבחין שכאשר פתר משוואת של תורת היחסות הכללית באמצעות חמישה ממדים, המשוואות של ג'יימס קלרק מקסוול על אלקטרומגנטיות נכנסו בצורה חלקה. הוא כתב לאלברט איינשטיין שהאיץ בו לפרסם את ממצאיו. הם פורסמו לבסוף ב-1921 תחת הכותרת "Zum Unitätsproblem der Physik" (לבעיית האחדות של הפיזיקה). ב-1929 מונה לפרופסור באוניברסיטת קיל, וב-1935 מונה לפרופסור באוניברסיטת גטינגן, שם נשאר עד פטירתו ב-19 בינואר 1954. גם בנו שנולד ב-1910 נקרא תיאודור קלוצה, וגם הוא היה מתמטיקאי נודע. תיאודור קלוצה, באתר פרויקט הגנאלוגיה במתמטיקה תיאודור קלוצה, באתר MacTutor (באנגלית) תיאודור קלוצה, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לאופן

לאופן האם התכוונתם ל... לאופן (אנ') - עיר בבוואריה השוכנת על נהר הזלצך בגבול עם אוסטריה לאופן-אם-נקאר (אנ') - עיר בבאדן-וירטמברג בגרמניה, על נהר נקאר לאופן (אנ') - עיירה בקנטון בזל-לנדשאפט בשווייץ מחוז לאופן - מחוז בקנטון בזל-לנדשאפט שבירתו העיירה בעלת אותו השם
סינובאק

סינובאק (באנגלית: Sinovac) היא חברה ביו-פרמצבטית המתמקדת במחקר, פיתוח, ייצור ומסחור של חיסונים המגנים מפני מחלות זיהומיות בבני אדם. החברה ממוקמת בבייג'ינג, סין. החיסונים המסחריים של סינובאק כוללים את Healive (נגד הפטיטיס A‏), Bilive (נגד צהבת A ו-B), אנפלו (נגד שפעת), Panflu (נגד H5N1) ו-PANFLU.1 (נגד H1N1). חברת סינובאק מפתחת בימינו חיסון נגד שפעת אוניברסלית וחיסון נגד דלקת המוח היפנית, כמו גם חיסון נגד קורונה ‏. סינובאק מפתחת חיסונים נגד וירוס 71, שפעת אוניברסלית, דלקת המוח היפנית וכלבת אדם. באמצע אפריל 2020, סין אישרה ניסוי קליני לחיסון אפשרי נגד נגיף הקורונה שפותח על ידי סינובאק, שהחלה ניסויים שלו בברזיל. הניסויים הראו מידת הצלחה של 84% והחיסון CoronaVac אושר לשימוש. במהלך שנת 2021 נעשה בו שימוש נרחב במדינות אמריקה הדרומית, אמריקה המרכזית, אסיה ומזרח אירופה. מדיה וקבצים בנושא סינובאק בוויקישיתוף אתר האינטרנט הרשמי של סינובאק סינובאק, ברשת החברתית אינסטגרם סינובאק, סרטונים בערוץ היוטיוב Google Finance, url=https://www.google.com/finance?q=Sinovac ברזיל תערוך ניסוי בחיסון לקורונה שפיתחה סינובאק הסינית, באתר כלכליסט, 4 ביולי 2020 Zhang Zhihao (15 באפריל 2020). "Three COVID-19 vaccines approved for clinical trials". China Daily. נבדק ב-23 באפריל 2020. {{cite news}}: (עזרה)
אל-מוחרקה

אל-מוחרקה (בערבית: المحرّقة, תעתיק מדויק: מֻחַרַּקַה) היה כפר ערבי בנגב הצפון-מערבי, כ-15 קילומטרים מזרחית לעזה. הכפר אל-מוחרקה היה ידוע עוד מהתקופה הממלוכית. באותה העת היה הכפר הקדש (וקף) במובן זה שעודפי היבולים של הכפר הוקדשו לתחזוקת המסגד של עזה וכיפת הסלע בהר הבית. במאה ה-16 ננטש הכפר ויושב מחדש בסוף המאה ה-19. הרוב המוחלט של אדמות הכפר היו רשומות על שמו של הסולטאן עבדול חמיד השני. אולם בשנת 1932 נרשמו הקרקעות על שמו של הנציב העליון כנאמן של ממשלת ארץ ישראל, על סמך הטענה שהקרקעות היו אדמות ג'פתליק ועל כן שייכות לממשלה הטורקית ובהתאם להסכם לוזאן עברו לידי ממשלת המנדט. ובעבר התושבים היו צריכים לשלם דמי שכירות שנתיים על הקרקע. בשנת 1934 תבע הנסיך מוחמד סלים, יורשו של הסולטאן עבדול חמיד השני את ממשלת המנדט בדרישה שאדמות הכפר יועברו לרשותו, בטענה שהאדמות היו אדמותיו הפרטיות של הסולטאן. התביעה נועדה להיות בלון ניסוי במסגרת ניסיון לקבל חזקה בכלל האדמות של הסולטאן בארץ ישראל. מוחמד סלים זכה במשפט בבית המשפט המחוזי ביפו, אולם תוצאות המשפט בוטלו בערעור בטענה שהמשפט התנהל שלא כדין בפני שני שופטים בלבד והוחזרו לדיון חוזר. המשפט התקיים במשך מספר שנים עד שבשנת 1947 קבע בית הדין העליון של ארץ ישראל שהאדמות שייכות לממשלה. במפקד אוכלוסין שערכו הבריטים בשנת 1931 נמנו בכפר כ-422 תושבים, 3 נוצרים והשאר מוסלמים, ב-86 בתים. בסקר הכפרים 1945 בארץ ישראל הוערך מספר התושבים בכפר 580 תושבים. בלילה שבין ה-27 ל-28 במאי 1948 תקפו כוחות של חטיבת הנגב את הכפר וגירשו את תושביו. ב-16 באוגוסט 1948, ביצעה חטיבת הנגב מבצע פינוי נוסף באזור, ערבים שנמצאו בכפר גורשו ובתים מוקשו ופוצצו. על אדמות הג'יפתליק ששימשו את תושבי הכפר הוקמו יושיביה, שכונה אל-מוחרקה א' ויכיני, שכונה מוחרקה ב'. כן נמסרו חלק מהאדמות לתושבי תקומה לעיבוד ולנתיבות[דרוש מקור]. בתי הכפר ההרוסים עומדים שוממים בין זרועה ויכיני. משה גבעתי, בדרך המדבר והאש - תולדות גדוד 9, תל אביב: הוצאת 'מערכות' ומשרד הביטחון – ההוצאה לאור, תשנ"ד - 1994, עמ' 189-188. מדיה וקבצים בנושא אל-מוחרקה בוויקישיתוף הממשלה זכתה בתביעת יורשי הסולטאן, דבר, 30 ביוני 1941 תביעת יורשי עבדול חמיד ממשלת א"י, דבר, 5 במרץ 1936 הערעור במשפט יורשי הסולטאן, דבר, 6 בדצמבר 1938 בוטל פסה"ד במשפט יורשי הסולטאן, דבר, 13 בינואר 1939 נדחה ערעור יורשי השולטן, דבר, 1 באפריל 1947 Edward Miles, Census of Palestine 1931. Population of villages, towns and administrative areas, 1931, page 5 Sami Hadawi, Village statistics 1945, Classification of Land and Area Ownership in Palestine, Beirut, 1970 דפים סרוקים באתר פלסטין רממברד בני מוריס, לידתה של בעיית הפליטים, עם עובד, עמ' 178 בני מוריס, לידתה של בעיית הפליטים, עם עובד, 1991, עמודים 227, 287 ערך זה הוא קצרמר בנושא יישובים בישראל. אתם מוזמנים לתרום לוויקיפדיה ולהרחיב אותו.
סן דייגו סיילס

סן דייגו סיילס (באנגלית: San Diego Sails) הייתה קבוצת כדורסל מהעיר סן דייגו, קליפורניה, אשר שיחקה בליגת ה-ABA בין השנים 1972–1975. בשלוש עונותיה הראשונות נקראה "סן דייגו קונקיסטדורס". לאורך תקופת פעילותה רשמה את מאזן הניצחונות הנמוך ביותר מבין קבוצות הליגה: 101 ניצחונות ו-162 הפסדים (38.4%). הקבוצה הוקמה והצטרפה לליגת ה-ABA בשנת 1972, ובכך הייתה הקבוצה הראשונה (והיחידה) אשר נוספה לליגה מאז הקמתה בשנת 1967. בעונת הבכורה שלה העפילה סן דייגו לשלב הפלייאוף, על אף שרשמה מאזן שלילי 30–54, והודחה כבר בסיבוב הראשון. לקראת עונת 1973/1974 פוטר המאמן הראשי קיי. סי. ג'ונס, ובמקומו מונה וילט צ'מברלין בן ה-37 בתור מאמן-שחקן. אולם, בשל תביעה מצד קבוצתו הקודמת, לוס אנג'לס לייקרס, נמנע מצ'מברלין לשחק עבור הקונקיסטדורס, והוא שימש רק כמאמן הקבוצה. סן דייגו סיימה את העונה עם המאזן השביעי בטיבו בליגה (37–47), והודחה פעם נוספת בסיבוב הפלייאוף הראשון. בקיץ 1975 החליפה הקבוצה את שמה ל"סן דייגו סיילס", ושינתה את סמלה, מדיה וצבעיה; על אף המיתוג מחדש המשיכה הקבוצה לסבול ממיעוט צופים, ובנובמבר 1975, לאחר 11 משחקים בעונת 1975/1976, התפרק המועדון. לאורך תקופת פעילותה השתתפו שלושה משחקני הקבוצה במשחק האולסטאר של ה-ABA – סטו ג'ונסון, צ'אק ויליאמס וקולדוול ג'ונס. מדיה וקבצים בנושא סן דייגו סיילס בוויקישיתוף סיכום העונות של המועדון, באתר Basketball-reference.com סן דייגו קונקיסטדורס, באתר remembertheaba.com הסטטיסטיקות של סן דייגו בעונת 1973/1974, באתר basketball-reference.com סן דייגו סיילס, באתר remembertheaba.com ערך זה הוא קצרמר בנושא כדורסל. אתם מוזמנים לתרום לוויקיפדיה ולהרחיב אותו.
תותח רכוב 102/35 על פיאט 634N

פיאט 634N (באיטלקית: Fiat 634N) היא משאית, נושאת תותח רכוב 102/35 (אנ') מתוצרת Fiat Veicoli Industriali (אנ'), חברת בת של קונצרן הרכב האיטלקי פיאט אשר יוצרה במהלך מלחמת העולם השנייה בין השנים 1941–1942 באיטליה עבור הצי המלכותי האיטלקי. מנוע דיזל תוצרת "פיאט", סוג מנוע "Fiat 355C". הנעה 4x2. צוות: 2 + 6. טווח נסיעה: 420 ק"מ. קיבולת מכל דלק - 140 ליטר. יחס כוח / משקל - 12.9 כ"ס ל-1 טון. "תותחי 102/35" שיוצרו משנת 1914 שימשו כתותח ימי, תותח נ"מ, תותח חוף, תותח רכבת ותותח שדה. התותחים הורכבו על שלדות המשאיות בשנת 1941 במפעל ""פיאט טריפולי" ויועדו כתותחי ארטילריה רכובה נ"מ, קליבר - 102 מ"מ, טיווח :360° מעלות, משקל תותח - 1,220 ק"ג, נטלו חלק בקרבות בצפון אפריקה. פיאט 634 ספא דובונקה 35 "תותח רכוב 102/35 על פיאט 634N" forum.warthunder.com/index.php?/topic/430423-10235-on-fiat-634n "פיאט 634" דגם "N" centoventesimo.com/mezzi/camion/fiat634/fiat634 "תותח רכוב 102/35 על פיאט 634N" - תמונה pinterest.com/pin/536702480583805981 השתתפות המיליציה במערכה בצפון אפריקה 1940-1943 regioesercito.it//reparti/mvsn/mvsnas40-43
ללא גורל (סרט)

ללא גורל (בהונגרית: Sorstalanság) הוא סרט קולנוע הונגרי בבימויו של לאיוש קולטאי, אשר יצא לאקרנים בשנת 2005. אימרה קרטס, שכתב את הספר "ללא גורל" שעליו מבוסס הסרט, היה אחראי גם לתסריט. המוזיקה הולחנה על ידי אניו מוריקונה ואחד משיריו בוצע על ידי ליסה ג'רארד. בתפקיד הראשי בתור הנער גיורגי מופיע מרסל נוג', ובתפקיד אורח, בתור חייל אמריקאי, מופיע דניאל קרייג. זהו אחד הסרטים היקרים ביותר שהופקו בהונגריה, בעלות של 12 מיליון דולר, הפקה הונגרית-גרמנית-בריטית בסיוע קרנות שונות בעולם (כולל קרן רבינוביץ הישראלית), ומופיעים בו 140 שחקנים וכ-500 ניצבים. הסרט הוקרן בפסטיבלי קולנוע רבים בעולם, היה הבחירה הרשמית בפסטיבל הסרטים בברלין ובפסטיבל הסרטים בקרלובי וארי והוצג בין היתר בפסטיבל טורונטו ובפסטיבלי סרטים באדינבורו, שיקגו ולוס אנג'לס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לילי הלפרט-זמיר, "הסרט ללא גורל מאת אימרה קרטס", בספר בין היסטוריה למִבדה: שואת יהודי הונגריה, מכון מופ"ת, 2015, עמ' 173–175 "ללא גורל", במסד הנתונים הקולנועיים IMDb (באנגלית) "ללא גורל", באתר נטפליקס "ללא גורל", באתר AllMovie (באנגלית) "ללא גורל", באתר Rotten Tomatoes (באנגלית) "ללא גורל", באתר Box Office Mojo (באנגלית) "ללא גורל", באתר Metacritic (באנגלית) "ללא גורל", באתר אידיבי "ללא גורל", במסד הנתונים הקולנועיים KinoPoisk (ברוסית) אהרון קשלס, ‏זוועה אסתטית, באתר גלובס, 24 באפריל 2006 "ללא גורל" - במאי: לאיוש קולטי, באתר "יד ושם" שמוליק דובדבני, בסרט הזה כבר היינו, באתר ynet, 20 באפריל 2006 ללא גורל(הקישור אינו פעיל), באתר "פרויקט הקולנוע" ערך זה הוא קצרמר בנושא סרטים. אתם מוזמנים לתרום לוויקיפדיה ולהרחיב אותו.
מגנוליות מופלאות

מגנוליות מופלאות (באנגלית: Sweet Magnolias) היא סדרת טלוויזיה מסוגת דרמה רומנטית, שפותחה על ידי שריל ג'יי אנדרסון ומבוססת על הספר "מגנוליות מופלאות" מאת שריל וודס. בסדרה מככבים ג'ואנה גרסיה, ברוק אליוט, לוגן אלן, קרסון רולנד והת'ר הדלי. הסדרה עלתה לראשונה ברשת נטפליקס ב-19 במאי 2020. ביולי 2020 חודשה הסדרה לעונה שנייה, שעלתה לשידור ב-4 בפברואר 2022. במאי 2022 הסדרה חודשה לעונה שלישית. העונה השלישית עלתה לשידור ביולי 2023 בנטפליקס. הסדרה עוקבת אחר "שלוש נשים שהן חברות ילדות מדרום קרוליינה, כשהן מלוות זו את זו דרך המורכבות של רומנטיקה, קריירה ומשפחה." ג'ואנה גרסיה בתפקיד מאדי טאונסנד, גרושה טרייה מדרום קרוליינה שמנסה לחזור לשוק העבודה. היא חלק מקבוצת חברות שקראו לעצמן "מגנוליות מופלאות". הת'ר הדלי בתפקיד הלן דקאטור, עורכת דין מוכשרת. היא החברה הטובה ביותר של דיינה סו ומאדי, וחלק מה"מגנוליות המופלאות". היא קנתה אחוזה לבניית ספא עם מאדי ודיינה סו. ברוק אליוט בתפקיד דיינה סו סאליבן, שף ובעלים של מסעדה בשם סאליבן. היא החברה הטובה ביותר של הלן ומאדי וחלק מה"מגנוליות המופלאות". לוגן אלן בתפקיד קייל טאונסנד, בנם הצעיר של מאדי וביל שהוא תלמיד בית ספר תיכון. מאוהב באנני. אנליס ג'אדג' בתפקיד אנני סאליבן, בתה של דיינה סו. היא מיודדת עם האחים טאונסנד וצלמת נלהבת.מאוהבת בטיי. קרסון רולנד בתפקיד טיילר "טיי" טאונסנד, בנם הבכור של מאדי וביל שהוא תלמיד בתיכון ושחקן בקבוצת הבייסבול.יש לו חברה אבל הוא מאוהב באנני ומכחיש את זה. ג'סטין ברוינינג בתפקיד קאל מדוקס, מאמן הבייסבול של טיי בו מאדי מעוניינת מבחינה רומנטית. הוא היה שחקן בייסבול מקצועי לשעבר. כריס קליין בתפקיד ביל טאונסנד, בעלה לשעבר של מאדי ורופא משפחה. ג'יימי לין ספירס בתפקיד נורין פיצגיבונס, ארוסתו ההרה של ביל שהייתה המאהבת שלו. גילי איזיקוביץ כתבה באתר "הארץ" השוותה את הסדרה לבנות גילמור וכתבה כי היא "הניסיון של נטפליקס למקם סדרת דרמה נשית רגשנית על המדף שבו גרות בכיף סדרות וסרטי עבר". סמדר שילוני סקרה את הסדרה בשלילה באתר "ynet" וכתבה "הכל גנרי עד אימה וצפוי להכאיב, והדיאלוגים הצ'יזיים נשמעים כאילו נכתבו על ידי מחולל קלישאות שנהנה להגיד 'דיינה סו'". באתר Rotten Tomatoes ישנו ציון משוקלל חיובי של 78%. "מגנוליות מופלאות", במסד הנתונים הקולנועיים IMDb (באנגלית) "מגנוליות מופלאות", באתר נטפליקס "מגנוליות מופלאות", באתר Rotten Tomatoes (באנגלית) "מגנוליות מופלאות", במסד הנתונים הקולנועיים KinoPoisk (ברוסית) Mallenbaum, Carly (22 באפריל 2020). "Netflix in May 2020: Everything new ('Hollywood,' 'Dead to Me' Season 2) and expiring". USA Today. אורכב מ-המקור ב-22 באפריל 2020. נבדק ב-22 באפריל 2020. {{cite web}}: (עזרה) Swift, Andy (23 ביולי 2020). "Sweet Magnolias Renewed for Season 2". TVLine. נבדק ב-23 ביולי 2020. {{cite web}}: (עזרה) Michael Schneider (May 4, 2022). Netflix Renews ‘Sweet Magnolias’ for Season 3 (EXCLUSIVE). Variety. retrieved May 4, 2022 Petski, Denise (27 בספטמבר 2018). "Netflix Orders Romance Drama Series 'Virgin River' & 'Sweet Magnolias' Based On Novels". Deadline Hollywood. אורכב מ-המקור ב-27 בספטמבר 2018. נבדק ב-27 בספטמבר 2018. {{cite web}}: (עזרה) גילי איזיקוביץ, כשנטפליקס מנסה לעשות "בנות גילמור", יוצאת סדרה כמו "מגנוליות מופלאות", באתר הארץ, 1 ביוני 2020 נטפליקס פיצחה את השיטה - ולא בטוח שאלה חדשות טובות, באתר ynet, 4 ביוני 2020 Sweet Magnolias: Season 1 (באנגלית), נבדק ב-2020-07-23